ગઈ કાલના દિવસની ઓછા સ્કોરિંગની આ મૅચ રહી હોવા છતાં મૅચ ટાઈ થતાં તેમ જ સુપરઓવર દ્વારા નિર્ણય આવતાં ભારે રોમાંચ જોવા મળ્યો હતો. નવગામ વીસા નાગર વણિકે સૌપ્રથમ બૅટિંગમાં ઊતરીને ધીમી અને ખરાબ શરૂઆત કરી હતી જેમાં તેમની ૧૨ રનના નજીવા સ્કોરમાં જ પ્રથમ ૨ ઓવરની અંદર ત્રણ વિકેટ પડી ગઈ હતી. એમ છતાં કૃશાંત શાહ (૨૨) અને કરણ શાહે (૧૯) પોતાની રમત રમીને ટીમને લો સ્કોર પરંતુ સન્માનજનક સ્થિતિમાં મૂકી હતી. ટીમનો ફાઇનલ સ્કોર ૫ વિકેટે ૮૯ રન પર રહ્યો હતો.